3. การประกอบธุรกิจของแต่ละสายผลิตภัณฑ์

ธุรกิจส่งออก

ผลิตภัณฑ์หลักของธุรกิจส่งออก คือ สับปะรดกระป๋อง
และน้ำสับปะรดเข้มข้นโดยคิดเป็นรายได้ประมาณร้อยละ 37.08 ของยอดขายรวม ในปี 2553
นอกจากนี้ยังมีผลิตภัณฑ์อื่นๆที่สำคัญ ได้แก่ ผลไม้รวมบรรจุกระป๋อง ว่านหางจรเข้บรรจุกระป๋อง
สับปะรดบดละเอียดและว่านหางจรเข้บดละเอียดบรรจุถุงปลอดเชื้อ เป็นต้น

อุตสาหกรรมสับปะรดมีลักษณะเป็นวัฎจักร (Cycle) โดยจะกินระยะเวลาประมาณ 4 ปี
โดยวัฎจักรนี้ จะเป็นไปตามภาวะปริมาณและราคาของสับปะรดสด
โดยทั่วไปผลผลิตสับปะรดสดในประเทศไทยนั้นจะขึ้นอยู่กับการเพาะปลูกสับปะรดของเกษตรกรรายย่อย
ช่วงใดที่ผลสับปะรดสดมีราคาดี เกษตรกรจะทำการปลูกสับปะรดกันมาก
จนกระทั่งมีปริมาณสูงเกินความต้องการของตลาด
ราคาผลสับปะรดสดก็จะตกต่ำส่งผลให้เกษตรกรทยอยเลิกทำการเพาะปลูกสับปะรดหันไปปลูกพืชอื่นที่มีราคาดีกว่าแทน
ทำให้ปริมาณผลสับปะรดที่ผลิตได้มีจำนวนลดน้อยลงจนกระทั่งไม่เพียงพอต่อความต้องการของตลาด
จากนั้นผลสับปะรด ก็จะมีราคาสูงขึ้นจนจูงใจให้เกษตรกรเริ่มทำการเพาะปลูกสับปะรดใหม่อีกครั้ง
โดยที่สับปะรด 1 รุ่น สามารถเก็บเกี่ยวได้ติดต่อกันเป็นระยะเวลาประมาณ 2-3 ปี

นอกจากนี้การให้ผลสับปะรดสดยังมีลักษณะเป็นฤดูกาล โดยปีหนึ่งๆ สับปะรดจะออกผลมากใน 2
ช่วงด้วยกันคือ มีนาคม – พฤษภาคม และ ตุลาคม – ธันวาคม (High Season) ในช่วงดังกล่าว
สับปะรดสดออกสู่ตลาดมาก ราคาผลสับปะรดสดจะมีราคาต่ำ
โรงงานจะสามารถผลิตสับปะรดกระป๋องได้มาก

อย่างไรก็ตาม
บริษัทได้จัดทำโครงการเพื่อวางแผนความสม่ำเสมอของปริมาณผลสับปะรดสดที่จะเข้าผลิตหรือกล่าวอีกนัยหนึ่ง
หาฐานการผลิตที่มั่นคง เช่น การจัดทำ Contact farming โครงการ Big grower
โดยมีการกำหนดมาตรฐานของพื้นที่เพาะปลูก โครงการ Quality grower
โดยการกำหนดมาตรฐานการเพาะปลูกเพื่อให้ได้ผลตอบแทนต่อไร่ที่สูง ทำให้ต้นทุนของชาวไร่ลดลง
โครงการดังกล่าวบางโครงการมีการประกันราคาขั้นต่ำ บางโครงการมีการให้ Incentive
ถ้าได้ปฏิบัติตามหลักเกณฑ์ที่กำหนด
นอกจากนี้ทางบริษัทยังมุ่งเน้นในเรื่องการถ่ายทอดวิชาการให้เกษตรกรโดยเฉพาะการปฏิบัติตามหลักเกษตรดีที่เหมาะสม
(Good Agricultural Practice-GAP)
เพื่อให้ชาวไร่ที่อยู่ในโครงการผลิตสับปะรดสดได้คุณภาพดีและผลผลิตต่อไร่สูง
ทำให้มีผลตอบแทนและคุณภาพชีวิตที่ดีขึ้น

ในปี 2550 ปริมาณสับปะรดสดมีปริมาณ 2.28 ล้านตัน โดยที่ราคาเฉลี่ยต่อกิโลกรัม 4.41
บาทต่อกิโลกรัม

ในปี 2551 ปริมาณสับปะรดสดเท่ากับ 2.31 ล้านตัน ราคาเฉลี่ยต่อกิโลกรัมเท่ากับ 4.29 บาท

ในปี 2552 ปริมาณสับปะรดสดเท่ากับ 2.18 ล้านตัน ราคาเฉลี่ยต่อกิโลกรัมเท่ากับ 5.46 บาท

ในปี 2553 ปริมาณสับปะรดสดเท่ากับ 1.924 ล้านตัน ราคาเฉลี่ยต่อกิโลกร้มเท่ากับ 5.58 บาท

ในปี 2554 ปริมาณสับปะรดสดเท่ากับ 2.59 ล้านตัน ราคาเฉลี่ยต่อกิโลกร้มเท่ากับ 4.92 บาท

ผลไม้รวม บริษัทได้มีการส่งเสริมให้ชาวไร่ปลูกมะละกอและฝรั่งในปริมาณประมาณ 60-70 %
ของความต้องการวัตถุดิบในแต่ละปี
เพื่อประกันว่าบริษัทฯจะมีวัตถุดิบเพียงพอต่อความต้องการและมีคุณภาพในระดับหนึ่ง ส่วนที่เหลืออีก
30-40% บริษัทหาจากแหล่งผลิตอื่นทางตอนเหนือของภาคใต้ ได้แก่ชุมพร กระบี่ สุราษฎร์ธานี ฯลฯ
โดยมะละกอจะมีการส่งเสริมการปลูกเพิ่มทุกปี เนื่องจากเป็นพืชที่มีอายุสั้น
โดยอายุจากปลูกถึงเริ่มเก็บเกี่ยว 8 เดือนและสามารถเก็บเกี่ยวได้อีกไม่เกิน 2 ปี
จากนั้นต้องเริ่มปลูกรุ่นใหม่ สำหรับฝรั่งจะมีการปลูกเพิ่มขึ้นปีละน้อยมากเนื่องจากเป็นพืชอายุยาว
โดยอายุจากปลูกถึงเริ่มเก็บเกี่ยว 8 เดือนและสามารถเก็บเกี่ยวต่อไปได้อีก 5-6 ปี
มะละกอและฝรั่งจะมีผลผลิตออกในปริมาณมากในช่วงเดือนตุลาคม – เมษายน
หลังจากนั้นจะมีปริมาณลดลง

ว่านหางจรเข้ ปัจจุบันบริษัทฯมีชาวไร่ที่ป้อนวัตถุดิบให้บริษัท ถึง 200 ราย
ซึ่งมีปริมาณเพียงพอกับความต้องการผลิตของบริษัท และราคาของวัตถุดิบไม่มีการผันผวน (ประมาณ
2.50 บาทต่อกิโลกรัม) เนื่องจากมาตรการต่างๆที่บริษัทได้วางไว้ เช่น
การส่งเสริมให้มีการปลูกและรับซื้อ
ว่านหางจรเข้มีระยะเวลาการปลูกก่อนเก็บเกี่ยวครั้งแรกเช่นเดียวกับมะละกอและฝรั่ง นั่นคือ 8
เดือน อย่างไรก็ตามหลังจากให้ผลผลิตแล้ว ชาวไร่สามารถเก็บเกี่ยวได้ทุกเดือน ติดต่อกันถึง 2 ปี
หากมีการดูแลรักษาที่ดี โดยที่ว่านหางจรเข้จะออกผลมากในช่วงหน้าฝนและออกน้อยในช่วงหน้าแล้ง

อนึ่งตั้งแต่ปี 2552 เริ่มมีผลสับปะรดสด
มะละกอและว่านจากพื้นที่เพาะปลูกของกลุ่มบริษัทเข้าสู่กระบวนการผลิตของบริษัท
และเริ่มมีมากขึ้นในปี 2553

3.1 ลักษณะของผลิตภัณฑ์หรือบริการ

ผลผลิตที่สำคัญของบริษัท ประกอบด้วย

1. สับปะรดกระป๋อง (Canned Pineapple)
บริษัทสามารถผลิตสับปะรดบรรจุในกระป๋องขนาดต่าง ๆ ถึง 5 ขนาด คือ 8 ออนซ์ 15 ออนซ์ 20
ออนซ์ 30 ออนซ์ และ 108 ออนซ์ ชนิดต่าง ๆ เช่น สับปะรดเต็มแว่น (Slice)
สับปะรดชิ้นใหญ่(Chunk) สับปะรดลิ่ม(Tidbit) สับปะรดชิ้นคละ(Pieces)
สับปะรดลูกเต๋า(Diced) หรือ (Cubes)
สับปะรดชิ้นย่อย(Crushed)ให้เป็นไปตามมาตรฐานของผู้นำเข้าและมาตรฐานสำนักงานมาตรฐานผลิตภัณฑ์อุตสาหกรรม

2. น้ำสับปะรดเข้มข้น (Pineapple Juice Concentrate)
บริษัทสามารถผลิตน้ำสับปะรดเข้มข้นบรรจุถุงชนิดแช่แข็ง (Frozen) ชนิดปลอดเชื้อ (Aseptic)
และชนิดใส่สารกันบูด (Preservative ) บรรจุในถังเหล็กขนาด 200 ลิตร

3. สับปะรดบดละเอียดบรรจุถุงปลอดเชื้อ (Aseptic Crushed)
บริษัทผลิตสับปะรดบดละเอียดบรรจุถุงปลอดเชื้อขนาด 23 ลิตร และ 200 ลิตร

4. ผลไม้รวม (Canned Tropical Fruit Salad)
บริษัทผลิตผลไม้รวมส่งออกไปขายต่างประเทศทั้งหมดบรรจุในกระป๋องขนาดต่าง ๆ ถึง 4 ขนาด คือ
15 ออนซ์ 20 ออนซ์ 30 ออนซ์ และ 108 ออนซ์

5. ว่านหางจรเข้กระป๋อง (Canned Aloe Vera) ชนิดลูกเต๋า (Diced) ขนาด 108 ออนซ์

6.ว่านหางจรเข้บดละเอียดบรรจุถุงปลอดเชื้อ (Aseptic Crush)
บริษัทผลิตว่านหางจรเข้บดละเอียดบรรจุถุงปลอดเชื้อขนาด 23 ลิตร และ 200 ลิตร
ซึ่งเป็นสินค้าตัวใหม่ในตลาดต่างประเทศ

สิทธิหรือข้อจำกัดในการประกอบธุรกิจ

(1.) บัตรส่งเสริมการลงทุน

บริษัทได้รับบัตรส่งเสริมการลงทุนจากคณะกรรมการส่งเสริมการลงทุน
สำหรับกิจการผลิตน้ำสับปะรดเข้มข้น สับปะรดบดละเอียด และน้ำสับปะรดกระป๋อง
โดยมีรายละเอียดดังนี้

  บัตรส่งเสริมเลขที่ 1794/สอ/2539 สำหรับกิจการผลิตพืช ผัก ผลไม้บรรจุภาชนะผนึก
  เริ่มเปิดดำเนินการ 17 เมษายน 2540

  สิทธิและประโยชน์ สำคัญ สรุปดังนี้

1.  ได้รับยกเว้นอากรขาเข้าสำหรับเครื่องจักรที่ได้รับการพิจารณาอนุมัติ

2.  ได้รับยกเว้นภาษีเงินได้นิติบุคคล 8 ปี และหักผลขาดทุนได้ 5 ปี

3.  ได้รับยกเว้นไม่ต้องนำเงินปันผลไปรวมคำนวณเพื่อเสียภาษีเงินได้ 8 ปี

4.  ได้รับลดหย่อนภาษีเงินได้นิติบุคคล สำหรับกำไรสุทธิได้จากการลงทุนในอัตราร้อยละ 50
    ของอัตรา ปกติ

  กำหนด 5 ปี นับจากพ้นกำหนดระยะเวลา ในข้อ 1.

5.  ได้รับอนุญาตให้หักเงินได้พึงประเมินร้อยละ 5
    ของรายได้ที่เพิ่มขึ้นจากการส่งออกปีก่อนเป็นเวลา10 ปี

  นับแต่วันที่มีรายได้

6. ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

  เงื่อนไขที่ต้องปฏิบัติดังนี้

1.  บุคคลผู้มีสัญชาติไทยจะต้องถือหุ้นรวมทั้งสิ้นไม่น้อยกว่าร้อยละ 51 ของทุนจดทะเบียน

2.  มีกำลังการผลิตพืชผักผลไม้บรรจุภาชนะผนึก ปีละ 2,970 ตันหรือประมาณ 100,000 ถุง
    (เวลาทำงาน 8 ชั่วโมง/ วัน : 250 วัน/ปี)

3.  จะต้องตั้งโรงงานในท้องที่จังหวัดประจวบคีรีขันธ์

(2.) สิทธิอื่น

บริษัทได้รับการรับรองมาตรฐาน ISO9001:2008 และยังได้ผ่านการรับรองระบบ HACCP
(HAZARD ANALYTICAL CRITICAL CONTROL POINT) จากบริษัท SGS (Thailand) และ
SGF TRMAV (Sure – Global – Fair) การที่บริษัทได้รับมาตรฐานดังกล่าว
เป็นหลักประกันในการทำธุรกิจในอนาคตเพราะสหรัฐอเมริกาและตลาดร่วมยุโรปมีแนวโน้มว่า
จะซื้อผลิตภัณฑ์จากผู้ผลิตที่มีมาตรฐานนี้เท่านั้น นอกจากนี้ในเดือนธันวาคม 2547 บริษัทยังได้รับ IFS
(International Food Standard – Standard for auditing food supplier)
ซึ่งเป็นมาตรฐานที่ผู้ค้าปลีกในประเทศเยอรมันและฝรั่งเศสร่วมกันจัดทำขึ้นเพื่อใช้ในการประเมินผู้ผลิตอาหารที่ส่งผลิตภัณฑ์เข้าสู่ประเทศแถบยุโรป
และในเดือนธันวาคม ปี 2549 ได้รับการรับรองมาตรฐาน ISO 22000
เป็นมาตรฐานเกี่ยวกับการจัดการความปลอดภัยของอาหาร  
ซึ่งในมาตรฐานนี้จะกล่าวถึงการสร้างความปลอดภัยให้ตลอดห่วงโซ่อาหาร ตั้งแต่ Primary
producer /supplier จนถึงผู้บริโภค ในปี 2550 ได้รับการรับรองระบบ GMA-SAFE AUDIT
ของประเทศสหรัฐอเมริกาในเรื่อง Food Safety โดย Food Audit International (FAI)
และยังได้รับการรับรองสินค้าว่านหางจระเข้บดออกานิกปลอดเชื้อ
ตั้งแต่การปลูกในไร่จนถึงการผลิตในโรงงาน โดยกรมวิชาการเกษตร ในปีเดียวกัน ปี 2551/2552
ได้รับการรับรอง IFOAM Organic Standards
สินค้าว่านหางจระเข้บดออกานิกปลอดเชื้อตั้งแต่การปลูกในไร่จนถึงการผลิตในโรงงาน
โดยสำนักงานมาตรฐานเกษตรอินทรีย์ไทย และในปี 2552 ยังไ0ด้รับการรับรอง Food Safety
and Food Security Audit Program ของประเทศสหรัฐอเมริกา โดย FAI (ประเทศไทย)
ซึ่งผลการประเมินอยู่ในระดับ "Excellent" สำหรับปี 2553 ได้ปรับปรุงมาตรฐาน ISO 9001
เป็น version 2008 รับรองโดย เอสจีเอส (ประเทศไทย)

(3.) ข้อจำกัดในการประกอบธุรกิจ

กระทรวงพาณิชย์สหรัฐได้การทบทวนเรื่องการยกเลิกมาตรการภาษี ANTIDUMPING
กับสินค้าสับปะรดกระป๋องจากประเทศไทยในปี 2551 โดยที่ผลของการยกเลิกให้มีผลย้อนหลังตั้งแต่
31 ตุลาคม 2550 ข้อจำกัดอื่น : ไม่มี

3.2 การตลาดและภาวะการแข่งขัน

ขนาดและแนวโน้มการเจริญเติบโตและการพัฒนาอุตสาหกรรม มีดังนี้

[]

ในปี 2554
สัดส่วนการส่งออกผลิตภัณฑ์สับปะรดของประเทศไทย(ประมาณการจากปริมาณตันของสับปะรด)
อยู่ร้อยละ 42 คู่แข่งรายใหญ่ 2 ราย ได้แก่ฟิลิปปินส์ (สัดส่วนร้อยละ 24) และ อินโดนีเซีย
(สัดส่วนร้อยละ 11) เป็นต้น

ปัจจัยที่มีผลกระทบต่อความผันผวนของราคาและปริมาณผลสับปะรดสดเข้าโรงงานของประเทศไทย
ได้แก่
ความต้องการวัตถุดิบเข้าผลิตของโรงงานและสินค้าสำเร็จรูปคงคลังคงเหลือของผู้ผลิตในแต่ละช่วงเวลา
ปริมาณคำสั่งซื้อและราคาขาย ต้นทุนการเพาะปลูก (ปุ๋ยและหน่อ (sucker
สำหรับการเพาะปลูกสับปะรดฝั่งตะวันตกหรือจุก (crown
สำหรับการเพาะปลูกสับปะรดฝั่งตะวันออก)) เป็นต้น

จากตารางปริมาณและมูลค่าการส่งออกสับปะรดกระป๋องระหว่างปี 2542-2554

ในปี 2554 ปริมาณและมูลค่าการส่งออกเพิ่มขึ้น เนื่องจากการฟื้นตัวทางเศรษฐกิจของโลก
การคลี่คลายของภาวะเงินฝืดและวิกฤตการณ์หนี้ในยุโรป
ทำให้ความต้องการสินค้าปรับตัวในทางที่ดีขึ้น

+-------+----------------+---------------+-------------+------------+
| ป     |                |               |             |            |
| ริมาณแ |                |               |             |            |
| ละมูลค |                |               |             |            |
| ่าการส |                |               |             |            |
| ่งออกส |                |               |             |            |
| ับปะรด |                |               |             |            |
| กระป๋อ |                |               |             |            |
| งระหว |                |               |             |            |
| ่างปี 2 |                |               |             |            |
| 542 - |                |               |             |            |
|  2554 |                |               |             |            |
+-------+----------------+---------------+-------------+------------+
| ปี     | ปริมาณการส่งออก  | อัตราเปลี่ยนแปลง | ม           | อัตรากา     |
|       |                |               | ูลค่าการส่งออก | รเปลี่ยนแปลง |
+-------+----------------+---------------+-------------+------------+
|       | (ล้านหีบมาตรฐาน) | %             | (ล้า         | %          |
|       |                |               | นเหรียญสหรัฐ) |            |
+-------+----------------+---------------+-------------+------------+
| 2542  | 34.93          | 110.04        | 306.29      | 82.53      |
+-------+----------------+---------------+-------------+------------+
| 2543  | 31.43          | -10.02        | 201.90      | -34.08     |
+-------+----------------+---------------+-------------+------------+
| 2544  | 22.32          | -29.02        | 194.53      | -3.65      |
+-------+----------------+---------------+-------------+------------+
| 2545  | 20.27          | -9.18         | 207.33      | 6.58       |
+-------+----------------+---------------+-------------+------------+
| 2546  | 33.06          | 48.3          | 262.36      | 26.54      |
+-------+----------------+---------------+-------------+------------+
| 2547  | 21.50          | -34.97        | 279.13      | 6.39       |
+-------+----------------+---------------+-------------+------------+
| 2548  | 23.04          | 7.16          | 309.21      | 10.78      |
+-------+----------------+---------------+-------------+------------+
| 2549  | 28.28          | 22.74         | 350.70      | 13.42      |
+-------+----------------+---------------+-------------+------------+
| 2550  | 25.08          | -11.32        | 385.00      | 9.78       |
+-------+----------------+---------------+-------------+------------+
| 2551  | 26.91          | 7.29          | 518.90      | 34.78      |
+-------+----------------+---------------+-------------+------------+
| 2552  | 22.62          | -15.94        | 408.00      | -27.37     |
|       |                |               |             |            |
| 2553  | 23.17          | 2.43          | 433.69      | 6.30       |
|       |                |               |             |            |
| 2554  | 29.19          | 25.98         | 634.6       | 46.33      |
+-------+----------------+---------------+-------------+------------+

แหล่งข้อมูล : สมาคมผู้ผลิตอาหารสำเร็จรูป / สำนักงานเศรษฐกิจการเกษตร / กรมศุลกากร

- กลยุทธ์ทางการตลาด

กลยุทธ์ในการแข่งขันโดยสังเขป

ความได้เปรียบในการแข่งขันของบริษัท ได้แก่

1.  ฐานลูกค้าของบริษัท ซึ่งส่วนใหญ่เป็นลูกค้าที่มีการดำเนินธุรกิจกับบริษัทมาอย่างต่อเนื่องยาวนาน
    โดยครอบคลุมทุกกลุ่ม ไม่ว่าจะเป็นผู้นำเข้า ซุปเปอร์มาเก็ต ร้านค้าขายปลีก
    ผู้ผลิตอาหารและธุรกิจให้บริการด้านอาหาร

2.  ฐานลูกไร่ ที่ไห้การสนับสนุนการผลิตของบริษัทมาอย่างต่อเนื่องยาวนานเช่นกัน
    ซึ่งลูกไร่ส่วนใหญ่มีแหล่งเพาะปลูกสับปะรดอยู่ใกล้กับโรงงานของบริษัท
    โดยส่วนใหญ่อยู่ภายใต้ระบบ Contract Farming, Big Grower, Quality Grower
    ทำให้บริษัทได้รับประโยชน์ทั้งในแง่ปริมาณและความต่อเนื่องของวัตถุดิบ
    ต้นทุนการขนส่งที่ต่ำกว่า และการควบคุมคุณภาพวัตถุดิบ

3.  ความหลากหลายของสินค้า
    บริษัทมีความสามารถในการผลิตสับปะรดกระป๋องได้หลากหลายทั้งในแง่ของขนาดกระป๋องที่ใช้บรรจุ
    ประเภทการตัดชิ้นสับปะรด และน้ำที่ใช้บรรจุ
    ซึ่งทำให้สามารถตอบสนองความต้องการของตลาดต่างๆได้ครอบคลุมทั่วทุกภูมิภาคซึ่งมีความต้องการแตกต่างกันไป

4.  การควบคุมการผลิตและเครื่องจักรที่ใช้ในการผลิต
    ซึ่งส่วนใหญ่เป็นเครื่องจักรที่ทันสมัยผลิตในอเมริกาและยุโรปและได้รับการดูแลรักษาบำรุงอย่างดีตลอดระยะเวลาการผลิต
    ทำให้สินค้าที่ผลิตออกมามีคุณภาพที่สม่ำเสมอเป็นที่ยอมรับจากลูกค้านานาประเทศ

5.  คุณภาพของสินค้า
    จากมาตราฐานต่างๆที่บริษัทได้รับการรับรองจากหน่วยงานที่เป็นที่ยอมรับนระดับนานาชาติ
    และชื่อเสียงที่บริษัทได้สั่งสมมาเป็นระยะเวลายาวนานเป็นเครื่องรับประกันถึงคุณภาพของสินค้าและบริการของบริษัทได้เป็นอย่างดี

- ลูกค้ากลุ่มเป้าหมาย

ผู้นำเข้ารายใหญ่ในต่างประเทศต่าง ๆ ตัวแทนจำหน่าย Supermarket chain และ Blending
House

ลักษณะของลูกค้า และความสัมพันธ์ระหว่างลูกค้ากับบริษัท

ลูกค้าของบริษัทมีทั้ง AGENT , IMPORTER และ END USER ( SUPER MARKET และ ร้านค้า )
80 % ของยอดขาย ขายสินค้าให้แก่ลูกค้าขาประจำซึ่งซื้อขายกันเป็นระยะเวลานานกว่า 10 ปีขึ้นไป
เนื่องจากลูกค้ามีความพึงพอใจในคุณภาพของสินค้าและการให้บริการตามความต้องการที่ได้ตกลงกันไว้อย่างต่อเนื่องและสม่ำเสมอ
นอกจากนี้บริษัทยังได้มีการวัดดัชนีความพึงพอใจของลูกค้า (Customer Satisfaction Index)
อย่างต่อเนื่องและได้กำหนดเป็นเป้าหมายของบริษัทที่ทุกคนในองค์กรต้องช่วยผลักดันให้มีการปรับปรุงดัชนีความพึงพอใจของลูกค้าให้เพิ่มขึ้นทุกปี

- ตลาดหลักของการจำหน่ายผลิตภัณฑ์

ในเชิงภูมิศาสตร์ ตลาดหลักของบริษัทสามารถแบ่งออกได้เป็น 4 ภูมิภาคหลัก

1.  ทวีปอเมริกา รวมถึงประเทศแคนาดา สหรัฐอเมริกา และกลุ่มประเทศในแถบลาตินอเมริกา
    โดยมีประเทศสหรัฐอเมริกาเป็นประเทศคู่ค้าที่มีมูลค่าสูงสุดของบริษัท
    ซึ่งมีมูลค่าการจำหน่ายประมาณร้อยละ 30-40 ของปริมาณการส่งออกของบริษัทในแต่ละปี
    ในอดีตบริษัทเคยมีความได้เปรียบทางการค้าในประเทศสหรัฐอเมริกาเนื่องจากระบบภาษีทุ่มตลาดของกระทรวงพาณิชย์ของสหรัฐอเมริกาที่มีต่อบริษัททั่วไป
    แต่จากการยกเลิกภาษีทุ่มตลาดดังกล่าวในปีพ.ศ.2547
    ทำให้การแข่งขันในตลาดดังกล่าวมีความรุนแรงมากขึ้น

2.  ทวีปยุโรป และกลุ่มประเทศยุโรปตะวันออก และสหพันธรัฐรัสเชีย
    การจำหน่ายสินค้าของบริษัทไปยังกลุ่มประเทศดังกล่าวมีสัดส่วนเป็นอันดับสองรองจากประเทศสหรัฐอเมริกา
    โดยมีสัดส่วนประมาณร้อยละ 30 ของแต่ละปี
    ตลาดกลุ่มนี้เป็นตลาดหลักสำหรับผลิตภัณฑ์น้ำสับปะรดเข้มข้นซึ่งงส่วนใหญ่เป็นการจำหน่ายให้กับ
    Blending houses ต่างๆในกลุ่มประเทศยุโรป
    ในส่วนสับปะรดกระป๋องกลุ่มตลาดนี้เป็นกลุ่มที่มีความอ่อนไหวต่อราคามากที่สุด
    ส่วนหนึ่งเนื่องจากสามารถยอมรับคุณภาพของสินค้าได้หลากหลายทำให้มีผู้ผลิตที่สามารถจำหน่ายเข้าไปในตลาดนี้มีจำนวนมากและหลากหลายเช่นกัน
    เช่นเดียวกับประเทศสหพันธรัฐรัสเชีย
    ซึ่งมีความต้องการสินค้าสับปะรดกระป๋องเติบโตอย่างก้าวกระโดดในช่วงสิบปีที่ผ่านมา

3.  ทวีปเอเซีย รวมถึงออสเตรเลียและนิวซีแลนด์ ลูกค้าในกลุ่มนี้
    โดยเฉพาะอย่างยิ่งลูกค้าญี่ปุ่นมีความต้องการสินค้าที่มีคุณภาพสูงและทำการค้าโดยอาศัยความเชื่อใจต่อกันเป็นอย่างมาก
    มีมูลค่าการค้าในแต่ละปีประมาณร้อยละ 10 – 15 สำหรับประเทศเกาหลี
    ปัจจุบันเป็นลูกค้าหลักสำหรับผลิตภัณฑ์ว่านจรเข้บดละเอียดบรรจุถุงปลอดเชื้อ
    ซึ่งมียอดสั่งซื้อเติบโตอย่างต่อเนื่องในระยะเวลาห้าปีที่ผ่านมา

4.  กลุ่มประเทศในตะวันออกกลาง ประเทศคู่ค้าหลักในกลุ่มนี้ได้แก่ประเทศอิหร่าน
    ซึ่งมีความต้องการสินค้าสับปะรดกระป๋องและยอดสั่งซื้อเติบโตแบบก้าวกระโดดในช่วงสามปีหลัง
    จัดเป็นกลุ่มลูกค้าใหม่ของบริษัทอีกกลุ่มหนึ่ง
    ซึ่งให้การยอมรับในคุณภาพของสินค้าของบริษัทเป็นอย่างสูง
    แต่เนื่องจากความผันผวนทางการเมืองในภูมิภาคดังกล่าวในช่วงครึ่งปีหลังของปี 2554
    ทำให้การส่งมอบสินค้าและยอดการสั่งซื้อมีการชะงักงัน

  - การจำหน่ายและช่องทางการจำหน่าย

การจำหน่ายสินค้าของทางบริษัท เป็นการส่งออกไปจำหน่ายยังต่างประเทศเกือบ100%
โดยการดำเนินธุรกิจของบริษัทมีหลายช่องทาง
รวมถึงการจำหน่ายผ่านตัวแทนทั้งภายในและต่างประเทศ
การจำหน่ายตรงต่อผู้นำเข้าในประเทศปลายทาง จำหน่ายตรงต่อกลุ่มซุปเปอร์มาเก็ตโดยตรง
และการจำหน่ายต่อบริษัทผู้ผลิตอาหารและผู้ให้บริการด้านอาหารต่างๆ กว่า 80%
ของฐานลูกค้าที่ดำเนินธุรกิจกับบริษัท เป็นลูกค้าที่มีการซื้อขายกันอย่างต่อเนื่องมานานกว่า 10
ปีขึ้นไป

ในส่วนการจำหน่ายสินค้าผ่านตัวแทนทั้งในและต่างประเทศ
โดยทั่วไปบริษัทจะจ่ายค่าตอบแทนให้กับตัวแทนเหล่านั้นในอัตรา 2% ของมูลค่าราคาสินค้าบน
Invoice (FOB Bangkok) กว่า 95%
ในการจำหน่ายสินค้าสับปะรดกระป๋องของบริษัทจะใช้ตราฉลากสินค้าของลูกค้า
ทั้งนี้จะมีการทำสัญญาการซื้อขายโดยมีการตกลงรายละเอียดของผลิตภัณฑ์ ปริมาณ
ราคาและกำหนดการส่งมอบเป็นการล่วงหน้า ซึ่งโดยทั่วไปจะมีระยะเวลาประมาณ 1 ถึง 6 เดือน
ระยะเวลาของสัญญานั้นขึ้นอยู่ลักษณะของลูกค้า สถาณการณ์ทางวัตถุดิบและตลาด
กับการเจรจาต่อรองระหว่างบริษัทกับผู้ซื้อ จากการจัดทำการวัดดัชนีความพึงพอใจของลูกค้า
Customer Satisfaction Index
ลูกค้าส่วนใหญ่มีความพึงพอใจในคุณภาพของสินค้าที่มีความสม่ำเสมอ
ตรงกับความต้องการและความสามารถในการส่งมอบได้ตามข้อตกลงที่มีต่อกัน

  - นโยบายด้านราคา

ดังที่กล่าวมาแล้ว
สินค้าที่บริษัทดำเนินธุรกิจอยู่นี้จัดในกลุ่มสินค้าโภคภัฑณ์ทางการเกษตรซึ่งกลไกด้านราคาจะเป็นไปตามสภาวะตลาดและคู่แข่งขัน
ไม่สามารถที่จะกำหนดราคา หรือกำหนดส่วนต่างกำไรได้
การตั้งราคาสินค้าจึงเป็นไปตามสภาวะทางการตลาด
โดยบริษัทใข้นโยบายบริหารกำไรขั้นต้นในแต่ละสถานการณ์เป็นหลักสำคัญในการตั้งราคาขาย
โดยพิจารณาระหว่างต้นทุนและราคาตลาดของสินค้าทุกประเภทรายการประกอบกัน

3.  การจัดหาผลิตภัณฑ์และบริการ

ลักษณะของฤดูกาลหรือวัฎจักรการประกอบธุรกิจ

โดยปกติแม้บริษัทจะทำการผลิต 11 เดือนใน 1 ปี และปิด 1
เดือนเพื่อทำการบำรุงรักษาเครื่องจักรและอุปกรณ์ก็ตาม แต่ฤดูกาลก็ยังมีผลต่อการผลิตของบริษัท
เนื่องจากใน 1 ปี จะมี 2 ฤดู การผลิตคือในช่วงฤดูร้อน (มีนาคม ถึง พฤษภาคม)
และในช่วงฤดูหนาว (ตุลาคม ถึง ธันวาคม) ที่มีปริมาณสับปะรดมากกว่าในช่วงอื่น ๆ ของปี
ดังนั้นราคาวัตถุดิบก็จะมีการขึ้นลงตามปริมาณของสับปะรดที่มีในแต่ละช่วงเวลาของการผลิต

การผลิต

บริษัทมีโรงงาน 1 แห่ง โดยมีที่ตั้งโรงงานดังนี้

โรงงาน : 212 หมู่ 16 ต.อ่าวน้อย ถนนเพชรเกษม อ.เมือง จ.ประจวบคีรีขันธ์ 77000

  โทรศัพท์ (032)811-224-31 โทรสาร (032)811-240

แผนที่โดยสังเขป โรงงาน บริษัท ทิปโก้ฟูดส์ จำกัด (มหาชน)

  โรงงาน

  บมจ.ทิปโก้ฟูดส์

  212 หมู่ 16 ต.อ่าวน้อย อ.เมือง จ.ประจวบคีรีขันธ์

  ก่อนถึงตัวเมือง ระหว่างหลัก กม. ที่ 316-317

  ประจวบ 6 กม.

ชุมพร ถนนเพชรเกษม กรุงเทพ ฯ

  ตัวเมืองประจวบ

เหนือ

  วัตถุดิบและผู้จำหน่ายวัตถุดิบ ( SUPPLIER )

วัตถุดิบที่สำคัญ

วัตถุดิบที่สำคัญในการผลิตสับปะรดกระป๋อง ได้แก่ สับปะรดสด น้ำตาล
กระป๋องบรรจุสับปะรดและวัสดุหีบห่อ บริษัทจะซื้อสับปะรดสดจากชาวไร่
ส่วนวัตถุดิบอื่นส่วนใหญ่บริษัทจะซื้อจากผู้ผลิตในประเทศ

- กระป๋องบรรจุสับปะรด กระป๋องที่ใช้บรรจุสับปะรดกระป๋องมี 5 ขนาดคือ ขนาด8 ออนซ์ 15
ออนซ์, 20 ออนซ์, 30 ออนซ์ และ 108 ออนซ์ บริษัทเริ่มผลิตกระป๋องใช้เองตั้งแต่ปี 2521
โดยผลิตกระป๋อง 2 ขนาด คือขนาด 20 ออนซ์ และ ขนาด 108 ออนซ์ ( อัตราการใช้ประมาณ
70%) ส่วนขนาดอื่น ๆ จะสั่งซื้อจากบริษัท ในประเทศไทย (อัตราการใช้ประมาณ 30 %) และในปี
2531 บริษัทได้ขยายโครงการผลิตกระป๋องให้ครบทุกขนาดปลายปี 2532
บริษัทสามารถผลิตกระป๋องใช้เองได้ทั้งหมด สำหรับแผ่นเหล็กวิลาส
ซึ่งเป็นวัตถุดิบที่สำคัญในการผลิตกระป๋องส่วนใหญ่บริษัทฯ
จะทำการสั่งซื้อจากผู้ผู้ผลิตทั้งในประเทศและต่างประเทศ

- สับปะรดสด
เนื่องจากบริษัทตั้งโรงงานอยู่ในแหล่งปลูกสับปะรดแหล่งใหญ่และมีอัตราการขยายพื้นที่เพาะปลูกสับปะรดเพิ่มขึ้นทุกปี
จากสถิติพื้นที่การเพาะปลูกที่ได้มีการสำรวจในปัจจุบันนับว่าเป็นแหล่งผลิตสับปะรดสดแหล่งใหญ่ที่มีปริมาณรวมกันถึง
ร้อยละ 60 ของ ผลผลิตสับปะรดสดของประเทศ

โดยที่บริษัท ทิปโก้ฟูดส์ จำกัด (มหาชน)
ตั้งอยู่ในบริเวณที่มีการทำไร่สับปะรดในเนื้อที่จำนวนมากโดยเฉพาะในเขต อำเภอเมือง
บริษัทจึงได้ดำเนินการสร้างนโยบายที่จะสร้างความมั่นคง
ในอาชีพการทำไร่สับปะรดของชาวไร่ในเขตบริเวณใกล้เคียงและรอบๆ บริษัทในเขตอำเภอเมือง
และ เขตอำเภอใกล้เคียงที่ไม่ห่างไกลจากบริษัทฯ มากนัก
เพื่อที่จะให้ชาวไร่เหล่านี้สามารถประกอบอาชีพต่อไปในระยะยาว
และบริษัทสามารถมีวัตถุดิบป้อนโรงงานในการผลิตได้เพียงพอสอดคล้องกับกำลังการผลิตแผนการผลิตระยะยาวได้
บริษัทได้สร้างระบบต่างๆ ขึ้นมาโดยเริ่มจากปี 2530 ดังต่อไปนี้

1. บริษัท ทิปโก้ฟูดส์ จำกัด (มหาชน) (เดิมชื่อ “บริษัท ทิปโก้ฟูดส์ (ประเทศไทย) จำกัด
(มหาชน)”) ได้จัดระบบส่งเสริมการทำไร่สับปะรดแบบมีสัญญากับชาวไร่ ลูกค้าบริษัทฯ
โดยมีการดำเนินงานดังต่อไปนี้

ปี 2530 คัดเลือกชาวไร่ผู้ปลูกสับปะรด จำนวนเริ่มต้น จำนวน 300 ราย พื้นที่การทำไร่ประมาณ
30,000 ไร่
ในเขตอำเภอเมืองและอำเภอกุยบุรีเพื่อทำไร่โครงการส่งเสริมแบบมีสัญญาโดยมีหลักเกณฑ์ดังต่อไปนี้

  1.1 บริษัทเข้าไปวางแผนแนะนำวิธีการทำไร่ของบริษัทฯ
  ให้มีระบบการปลูกที่เหมาะสมมีการดูแลรักษาต่างๆให้ถูกวิธี ควบคุมวิธีการใช้สารเคมี
  ปุ๋ย-ยาต่างๆในการดูแลผลผลิตให้ได้ ปริมาณและคุณภาพเหมาะสม
  สอดคล้องกับความต้องการในการนำมาผลิตเป็นสับปะรดกระป๋อง

  1.2 บริษัทรับประกันราคาขั้นต่ำ สำหรับชาวไร่ในโครงการ ตั้งแต่ ปี 2530
  เป็นต้นมาจนถึงปัจจุบัน

  1.3 บริษัทจัดเจ้าหน้าที่ส่งเสริมการทำไร่ นักวิชาการเกษตร
  เพื่อเข้าไปแนะนำดูแลชาวไร่อย่างใกล้ชิดในแปลงปลูกสับปะรดของชาวไร่

  1.4 บริษัทประกันการรับซื้อผลผลิตสับปะรดจากสมาชิกชาวไร่ในโครงการส่งเสริมในปริมาณที่ได้
  ได้มีการสำรวจและประเมินผลผลิตซึ่งตกลงกันระหว่างบริษัทฯกับชาวไร่ในโครงการไว้ล่วงหน้าเพื่อให้ชาวไร่ในโครงการมีความมั่นใจในการทำไร่และสามารถขายผลผลิตที่ได้มีการตกลงกับบริษัทได้โดยผลผลิตสับปะรดที่ออกมาไม่เสียหายเน่าทิ้งในช่วงฤดูที่อาจจะมีผลผลิตสับปะรดล้นเกินกำลังการผลิตของโรงงานต่าง
  ๆ

  1.5 บริษัทจัดทำแปลงทดลองและสาธิตขึ้นในบริเวณพื้นที่ของบริษัท
  เพื่อเป็นที่ทดลองวิจัยและสาธิตให้
  เกษตรกรผู้ปลูกสับปะรดได้มาศึกษาเพื่อนำไปปรับปรุงวิธีการทำไร่ให้ถูกวิธีเพื่อเพิ่มผลผลิตต่อไร่และผลผลิตมีคุณภาพที่ดีสอดคล้องกับความต้องการในระบบการผลิตสับปะรดกระป๋องที่มีคุณภาพ

2. บริษัท ทิปโก้ฟูดส์ จำกัด (มหาชน) (เดิมชื่อ “บริษัท ทิปโก้ฟูดส์ (ประเทศไทย) จำกัด
(มหาชน)”) ได้ทำโครงการร่วมกัน ธนาคารเพื่อการเกษตรและสหกรณ์การเกษตร (ธกส)
โดยบริษัทรับเป็นตลาดให้กับ ธกส. และที่
ธกส.จะเป็นผู้รวบรวมผลผลิตสับปะรดจากสับปะรดจากชาวไร่ซึ่งสมาชิกของ
ธกส.เพื่อนำมาส่งขายให้กับบริษัท
โดยมีการกำหนดปริมาณเป้าหมายการผลิตและจำนวนไร่ล่วงหน้าในแต่ละไตรมาสของแต่ละปีการผลิต
และบริษัทรับประกันราคาขั้นต่ำพร้อมทั้งจัดให้มีนักวิชาการเข้าไปแนะนำหรือให้ความรู้กับชาวไร่สมาชิก
ธกส. ในบางโอกาสด้วย

ในการทำโครงการร่วมระหว่าง บริษัท ทิปโก้ฟูดส์ จำกัด (มหาชน) และ ธกส.
จากผลการดำเนินดำเนินงานที่ผ่านมาถึงปัจจุบัน
ส่งผลให้เกษตรกรชาวไร่ผู้ปลูกสับปะรดที่ส่วนใหญ่เป็นลูกค้าสินเชื่อของธกส.สามารถมีความมั่นใจในการทำไร่สับปะรดเนื่องจากบริษัทรับเป็นตลาดที่แน่นอนให้
พร้อมรับซื้อสับปะรดในราคาประกัน และ ธกส.
ก็สามารถที่จะพิจารณาส่งเสริมการให้สินเชื่อการปลูกสับปะรดแก่เกษตรกรในเขตจังหวัดประจวบคีรีขันธ์
ได้อย่างต่อเนื่องในระยะยาวด้วยความมั่นใจที่จะให้เกษตรกรสามารถประกอบอาชีพการปลูกสับปะรดและมีตลาดให้กับเกษตรอย่างแน่นอน

3. บริษัท ทิปโก้ฟูดส์ จำกัด (มหาชน) (เดิมชื่อ “บริษัท ทิปโก้ฟูดส์ (ประเทศไทย) จำกัด
(มหาชน)”) ได้ทำโครงการร่วมมือทางวิชาการร่วมกับบริษัทผู้ผลิตและจำหน่ายสารเคมีเกษตร
ที่นำมาใช้ในการปลูกสับปะรดหลายบริษัท
รวมทั้งร่วมมือทางวิชาการกับหน่วยงานทางการเกษตรของทางราชการต่างๆ
ในการที่จะแนะนำทดลองสาธิตแสดงความรู้วิชาการเกษตรแผนใหม่ให้กับชาวไร่ผู้ปลูกสับปะรด
จัดทำเอกสารความรู้ต่างๆเกี่ยวกับเรื่องสับปะรดรวมทั้งจัดแสดงนิทรรศการด้านเกษตรเป็นประจำทุกปีในช่วงเดือนสิงหาคม
เพื่อเผยแพร่ความรู้ต่างๆ ด้านเทคโนโลยี่การเกษตรและอุตสาหกรรมการผลิตสับปะรดกระป๋อง
ให้เกษตรกรและผู้สนใจทั่วไปในเขตจังหวัดประจวบคีรีขันธ์ได้เข้าชม
เพื่อหาความรู้ในการที่จะนำไปพัฒนาระบบการทำไร่สับปะรด
เพื่ออุตสาหกรรมอย่างมีประสิทธิภาพต่อไป

กล่าวโดยสรุปในแผนการดำเนินการด้านวัตถุดิบ
บริษัทมีนโยบายที่จะสร้างความมั่นใจในการทำไร่สับปะรดของชาวไร่ในเขตจังหวัดประจวบคีรีขันธ์
โดยเฉพาะในเขตอำเภอเมืองที่บริษัทฯตั้งดำเนินการผลิตสับปะรดกระป๋องในปัจจุบัน
โดยที่บริษัทจะเพิ่มจำนวนสมาชิกชาวไร่โครงการส่งเสริมการทำไร่แบบมีสัญญาขึ้น
โดยพิจารณาคัดเลือกจากชาวไร่รายย่อยทั่วๆ ไป ที่เป็นลูกค้าประจำของบริษัทฯ
รวมทั้งรับประกันปริมาณผลผลิตของชาวไร่ตามข้อตกลงกันไว้
ซึ่งนโยบายเพิ่มจำนวนสมาชิกชาวไร่ในโครงการส่งเสริมนี้
จะเป็นหลักประกันที่จะสร้างความมั่นใจในการทำไร่ต่อไป
และบริษัทก็จะสามารถมีความมั่นใจในการที่จะวางแผนการผลิตในระยะยาว
ได้โดยมีวัตถุดิบพอเพียงและสอดคล้องกับเป้าหมายการผลิตควบคู่ไปกับอาชีพการทำไร่สับปะรดของเกษตรกร

สัดส่วนการซื้อวัตถุดิบในประเทศและต่างประเทศ

2552 2553 2554

สัดส่วนการซื้อวัตถุดิบในประเทศ : ต่างประเทศ 97.0 : 3.0 97.0 : 3.0 96.0 : 4.0

ขั้นตอนและเทคโนโลยี่การผลิต

แผนผังโดยย่อของกรรมวิธีการผลิตสับปะรดกระป๋อง

  สับปะรด

  เข้าเครื่องคัดขนาด

  เก็บน้ำที่ได้

น้ำสับประรด ปอกเปลือกและเจาะแกน ขูดเนื้อจากเปลือก

จากการปอกเปลือกและเจาะแกน

เศษเนื้อสับปะรด

เครื่องสกัด- จิกตา ตรวจเลือกส่วนดี

น้ำสับปะรด จากการจิกตา

  ล้างลูกสับปะรด

  คัดลูกสับปะรดที่พอเหมาะ

  เครื่องหั่นสับปะรด

สับปะรดชิ้นใหญ่ สับปะรดเต็มแว่น สับปะรดชิ้นคละ(pieces)

(chunks) (slices) และสับปะรดลิ่ม(tidbits)

  คัดขนาดของสับปะรดแต่ละชิ้นและบรรจุกระป๋อง ชิ้นสับปะรดไม่ได้ขนาด เครื่องทำสับปะรดชิ้นย่อย

  ดูดอากาศออกจากกระป๋อง สับปะรดชิ้นย่อย

  และเติมน้ำสับปะรดหรือน้ำเชื่อม

  ปิดกระป๋อง ใส่น้ำสับปะรดหรือน้ำเชื่อมและต้ม

  นึ่งฆ่าเชื้อโรค บรรจุกระป๋อง

  ทำให้กระป๋องเย็น ปิดฉลาก ทำให้กระป๋องเย็น

  บรรจุกล่อง

แผนผังโดยย่อของกรรมวิธีน้ำสับปะรดและน้ำสับปะรดเข้มข้น

  เนื้อแล่จากเปลือก,แกน

  เศษเนื้อจากตัดแต่ง,จิก

สับปะรดลูกเล็ก

  เครื่องตีแหลก

  เครื่องคั้นน้ำสับปะรด กาก

ถังเก็บน้ำสับปะรด

  ขบวนการให้ความร้อน ( 60 - 62 ^(o)C )

เครื่องแยกตะกอน กาก

  ถังเก็บน้ำสับปะรด

  ให้ความร้อน(85-92 ^(o)C) ถังพักน้ำสับปะรดก่อนผลิตconc.

  ถังเก็บ เครื่องระเหยน้ำ evaporation

  ส่งไปใช้ทำpacking media ถังปรับคุณภาพ blending tank

  เครื่องทำความเย็น chiller

  บรรจุลง bin หรือ drum

  เก็บสต๊อค

ส่งออก

  แผนผังวิธีการผลิตผักและ/หรือผลไม้รวม โดยสังเขป

  วัตถุดิบ

  คัดคุณภาพ

  ล้าง

  ปอกเปลือกและแยกเมล็ด เปลือกและเมล็ด

  ทำเป็นชิ้น อาหารสัตว์/ทิ้ง

  คัดขนาดของชิ้น ชิ้นที่ไม่ได้ขนาด

  บรรจุลงกระป๋อง

  ดูดอากาศออกและเติม

  packing media

  ปิดฝากระป๋อง

  นึ่งฆ่าเชื้อโรค

  ทำให้กระป๋องเย็น

  ปิดฉลาก

  บรรจุกล่อง

  ส่งออก

เทคโนโลยี่ใช้ในการผลิตและแหล่งที่มา

เทคโนโลยี่ในการผลิตสับปะรดกระป๋อง ได้กำเนิดขึ้นที่ฮาวายแล้วย้ายฐานมาไต้หวัน ฟิลิปปินส์
และไทย ตามลำดับ ดังนั้นเทคโนโลยี่ที่ไทยถือว่าทันสมัยที่สุดของอุตสาหกรรมสับปะรดกระป๋อง

ความเพียงพอของเครื่องจักรและบุคคลในการผลิต

บริษัทได้ลงทุนติดตั้งเครื่องจักรผลิตสับปะรดกระป๋องตั้งแต่ปี 2520 เรื่อยมาและมี LINE
การผลิตมากถึง 15 LINE สามารถผลิตสับปะรดกระป๋องได้เพียงพอต่อความต้องการของลูกค้า
พร้อมกันนี้บริษัทมีคลังสินค้าที่เก็บสินค้าได้ถึง 1.7 ล้านหีบมาตรฐาน
สำหรับเครื่องจักรผลิตน้ำสับปะรดเข้มข้นมีเพียงพอและสามารถผลิตสินค้าแต่ละชนิดได้ตามความต้องการของลูกค้าเช่นกัน

ด้านบุคคลากร บริษัทมีพนักงานที่เติบโตมาพร้อมกับบริษัทฯ
บริษัทมีการพัฒนาบุคคลากรทุกระดับอย่างต่อเนื่อง
ให้มีความสามารถและรอบรู้ทั้งในด้านเทคนิคและในการด้านจัดการ
เมื่อพนักงานมีความชำนาญความสามารถพร้อมจะได้รับการปรับตำแหน่งหน้าที่ให้สูงขึ้นหรืออาจโอนย้ายไปรับตำแหน่งที่สูงขึ้นในกลุ่มบริษัท

ปริมาณบุคคลากรมีเพียงพอในการผลิต การเข้าออกพนักงานค่อนข้างต่ำ

ด้านแรงงานเป็นแรงงานท้องถิ่นและจังหวัดใกล้เคียง บางครั้งประสบปัญหาขาดแคลนแรงงานบ้าง
อย่างไรก็ตามเป็นปัญหาที่ไม่รุนแรงมาก ทั้งนี้เพราะได้วางแผนการผลิตล่วงหน้าเป็นรายเดือน
และแผนผลิตดังกล่าวได้ถูกปรับตามความเหมาะสมแล้วจึงทำให้ทราบว่าช่วงใดต้องใช้แรงงานเท่าไรล่วงหน้า
ทำให้มีการจัดหาแรงงานได้เพียงพอ

ผลกระทบต่อสิ่งแวดล้อม

บริษัทมีระบบการกำจัดน้ำเสียและได้มีการวิเคราะห์คุณภาพของน้ำเสียตลอดเวลาตามกฎหมายที่กำหนดและไม่มีประวัติการผิดกฎหมาย

ธุรกิจภายในประเทศ 

ตลาดน้ำผลไม้และน้ำผักพร้อมดื่มในประเทศไทยมีมูลค่าทั้งหมด 10,343 ล้านบาท ในปี 2554
สามารถจำแนกตามคุณลักษณะของสินค้าออกเป็น 5 ประเภท

-   ตลาดน้ำผลไม้และน้ำผัก 100 % (Premium market) โดยมีมูลค่าการตลาดอยู่ 37%

-   ตลาดน้ำผลไม้และน้ำผัก 40% (Medium market) โดยมีมูลค่าการตลาดอยู่ 6%

-   ตลาดน้ำผลไม้และน้ำผัก 25% (Economy market) โดยมีมูลค่าการตลาดอยู่ 29%

-   ตลาดน้ำผลไม้และน้ำผักต่ำกว่า 25% (Super Eonomy market ) โดยมีมูลค่าการตลาดอยู่
    18%

-   ตลาดน้ำผลไม้และน้ำผักอื่นๆ เช่น น้ำลำไย น้ำตาลสด (Other market)
    โดยมีมูลค่าการตลาดอยู่ 10%

ในตลาดของน้ำผลไม้และน้ำผักยังสามารถแบ่งประเภทแบบตามลักษณะการเก็บรักษาผลิตภัณฑ์ได้อีกสอง
แบบ คือ แบบที่สามารถเก็บไว้ที่อุณหภูมิห้องและมีอายุประมาณ 6-12 เดือนหรือที่เรียกว่า UHT
และแบบที่มีอายุประมาณ 30-45วัน และต้องเก็บไว้ในตู้แช่หรือที่เรียกว่า Pasteurized
ราคาขายปลีกของสินค้า Premium อยู่ที่ระดับ 60-80 บาทต่อ 1 ลิตรในขณะที่ราคาขายปลีกของ
Medium จะอยู่ในราว 40-50 บาทต่อ 1 ลิตร ราคาขายปลีกของ Economy จะประมาณ 20-25
บาทต่อ 1 ลิตร และราคาขายปลีกของ Super Economy จะประมาณ 50-55 บาทต่อลิตร
ตลาดน้ำผลไม้รวมทั้ง 5 ประเภทนี้ มูลค่าของ Premium market และ Medium market
จะอยู่ราว 43% ของมูลค่าตลาดรวม

แนวโน้มของตลาดน้ำผลไม้และน้ำผักในเมืองไทยยังจะเติบโตได้อีกมาก เนื่องจากผู้บริโภคหันมา
ให้ความสำคัญด้านสุขภาพและดื่มน้ำผลไม้และน้ำผักบรรจุภัณฑ์พร้อมดื่มมากขึ้น
เมื่อเปรียบเทียบกับอัตราราการบริโภคของประชากรในสหรัฐอเมริกาและที่เยอรมันนีซึ่งบริโภคเฉลี่ยมากกว่า
35 ลิตรต่อปีต่อคน (ในปี 2552 อัตราการบริโภคน้ำผลไม้ในไทยอยู่ที่ 4.20 ลิตรต่อคนต่อปี)

บริษัทเป็นผู้นำในตลาดน้ำผลไม้และน้ำผัก 100% โดยมีส่วนแบ่งตลาดถึง 42%
ซึ่งจากที่เราให้ความสำคัญในการทำการตลาดแบบครบวงจร 360 องศา
จะเห็นได้ว่าบริษัทมีผลิตภัณฑ์ใหม่ๆ และรสชาติใหม่ออกสู่ตลาดอย่างต่อเนื่อง ในปี 2554
ยังมีการขยายสายผลิตภัณฑ์อย่างต่อเนื่อง ได้แก่ ทิปโก้ น้ำส้มแมนนดาริน 100%, ทิปโก้
ซุปเปอร์ฟรุต เอสเซนส์ น้ำพรุนสกัดเข้มข้นผสมผลฟิก, ทิปโก้ ซุปเปอร์คิด น้ำผักผสมนน้ำผลไม้รวม
100% สำหรับเด็ก, ทิปโก้ ไฟว์ คัลเลอร์ส อะเดย์ น้ำผักผลไม้ 5 สี รวม 100%, ทิปโก้ ฟรุตพลัส
น้ำผลไม้ และน้ำผักผสมน้ำผลไม้รวม 100% ผสมเนื้อว่านหางจระเข้

ทิปโก้สควีซ น้ำผลไม้และน้ำผัก 100% แบบพาสเจอร์ไรส์ ซึ่งวางจำหน่ายครั้งแรกตั้งแต่ปลายปี
2545 ปัจจุบันทิปโก้สควีซ เป็นผู้นำอันดับหนึ่งน้ำผลไม้และน้ำผัก 100% แบบพาสเจอร์ไรส์
มีรสชาติใหม่ๆ ตอบสนองความต้องการของผู้บริโภคตลอดเวลา เช่น น้ำองุ่นแดง,
น้ำกีวีผสมน้ำองุ่น, น้ำทับทิมผสมน้ำผลไม้รวม

ทิปโก้ยังมีผลิตภัณฑ์น้ำผักและน้ำผลไม้รวม 30-40% ตราทิปโก้ คูลฟิต วางจำหน่าย
เพื่อตอบสนองความต้องการของผู้บริโภคที่ชอบเครื่องดื่มน้ำผลไม้เพื่อความสดชื่น ดับกระหาย
และราคาไม่สูงนัก ได้แก่รสชาติ กีวีมิกซ์, ออเร้นจ์มิกซ์, เกรพมิกซ์, เบอร์รี่มิกซ์ และเวจจี้มิกซ์
ในปี 2550 ได้ปรับรูปแบบผลิตภัณฑ์ ทิปโก้คูลฟิต ให้มีความทันสมัยมากขึ้น และเพิ่มสารอาหาร
แอลคาร์นิทีน ช่วยในการเผาผลาญไขมันให้เกิดพลังงาน ในปี 2554
ได้ออกผลิตภัณฑ์ใหม่ภายใต้ตราสินค้าทิปโก้ ออเร้นจ์เชค น้ำส้ม 20% ผสมเนื้อส้ม 2 เท่า

เครื่องดื่มธัญญาหาร ทิปโก้ เนเจอร์ อัพ
อีกหนึ่งกลุ่มผลิตภัณฑ์เพื่อสุขภาพที่สำคัญของทางบริษัทฯความอร่อย ที่มาพร้อมกับคุณประโยชน์
มีให้เลือกหลากหลายรสชาติ ได้แก่ น้ำข้าวกล้องงอก 9 สายพันธุ์,
เครื่องดื่มข้าวโอ๊ตผสมมอลต์สกัด, น้ำนมข้าวผสมลูกเดือยและฮาเซิลนัท,
เครื่องดื่มธัญญาหารผสมน้ำส้ม 30% และสินค้าใหม่ คือ เครื่องดื่มน้ำนมมัลติเกรนผสมงาดำ
รสชาติกลมกล่อม หอมอร่อย ได้ประโยชน์จากมัลติเกรน (ถั่วเหลือง งาดำ ข้าวโพด
และข้าวกล้อง) อุดมด้วยวิตามิน และแร่ธาตุหลากชนิด อร่อยโดนใจกับ 2 สูตร คือ สูตรบิวติ ไชน์
พลัสน้ำมันจมูกข้าว ที่อุดมไปด้วยวิตามินอี ช่วยให้ผิวสวย สุขภาพดี สวยจากภายในสู่ภายนอก
และสูตรบิวติ ไลท์ ที่พลัสสารสกัดจากถั่วขาว ช่วยบล็อกกระบวนการเปลี่ยนแป้งเป็นน้ำตาล
ลดการสะสมในร่างกาย ช่วยให้หุ่นดี สวยมั่นใจ ทิปโก้ เนเจอร์ อัพ กล่องเดียวพอ

ตลาดน้ำแร่ มีมูลค่าตลาดประมาณ 1,423 ล้านบาท หรือประมาณ 113 ล้านลิตร
มีอัตราการเติบโตสูงถึงร้อยละ 17 โดยบริษัทมีส่วนแบ่งการตลาดอยู่ที่ร้อยละ 26

ตลาด Functional Drink มีมูลค่าตลาด 2,043 ล้านบาท บริษัทนำผลิตภัณฑ์ ดาการะ เบเนฟิต
ขนาดบรรจุภัณฑ์ 320 มิลลิลิตร ภายใต้ตราสินค้าซันโทรี่ ดาการะ เบเนฟิต
ซึ่งมีส่วนผสมของแอล-คาร์นิทีน และสารสกัดจากถั่วขาว สูตรไม่เติมน้ำตาล
โดยออกสู่ตลาดในเดือนพฤษภาคม 2554

ตลาดชาเขียวพร้อมดื่ม (Green Tea) มีมูลค่าตลาด 6,149 ล้านบาท บริษัทนำผลิตภัณฑ์ชาเขียว
ภายใต้ตราสินค้าซันโทรี่ มิเรอิ ออกสู่ตลาดในเดือนสิงหาคม 2554 ซึ่งผลิตภัณฑ์ดาการะ เบเนฟิต
และชาเชียวมิเรอิ พัฒนาโดยบริษัท ซันโทรี่ เบฟเวอเรจ แอนด์ ฟูดส์ ลิมิเต็ด
ซึ่งเป็นผู้ร่วมทุนในบริษัท ทิปโก้ เอฟแอนด์บี จำกัด

อย่างไรก็ตามอุปสรรคที่สำคัญมากประการหนึ่งคือปัญหาด้านวัตถุดิบที่เป็น ผลผลิตทางการเกษตร
ซึ่งคุณภาพและปริมาณจะขึ้นอยู่กับสิ่งแวดล้อมทางธรรมชาติและปัจจัยอื่นๆ
ที่ไม่สามารถควบคุมได้ทั้งหมดและส่งผลกระทบต่อราคาของวัตถุดิบตลอดจนปริมาณที่อาจขาดแคลน

ในบางช่วง
การป้องกันปัญหาดังกล่าวโดยการผลิตและเก็บสินค้าคงคลังไว้ก่อนจะทำให้มีต้นทุนการเก็บรักษาสูงและอาจมีผลกระทบต่อคุณภาพของสินค้าได้
จึงต้องเก็บรักษาในระดับที่พอเหมาะ

 3.1 ลักษณะผลิตภัณฑ์และบริการ

บริษัทมีกำลังการผลิตเครื่องดื่ม รวมเป็นมูลค่า 172 ล้านลิตรต่อปี
โดยบริษัทมีสินค้าอยู่ในตลาดเครื่องดื่มเพื่อสุขภาพหลัก 5 ตลาดด้วยกันคือ

ตลาดน้ำผลไม้และน้ำผัก แบรนด์ที่ใช้คือ ทิปโก้ น้ำผลไม้ 100%, ทิปโก้ เวจจี้ น้ำผักผสมน้ำผลไม้
รวม 100%, ทิปโก้ ซุปเปอร์คิด น้ำผลไม้ และน้ำผักผสมน้ำผลไม้รวม 100% สำหรับเด็ก,
ทิปโก้สควีซ น้ำผลไม้และน้ำผักผสมน้ำผลไม้รวม 100% แบบพาสเจอร์ไรส์, ทิปโก้ คูลฟิต
น้ำผลไม้และน้ำผักรวม 30-40%, ทิปโก้ ออเร้นจ์เชค น้ำส้ม 20% ผสมเนื้อส้ม 2 เท่า, ทิปโก้
เนเชอรัล เซนส์, ทิปโก้เวจจี้ ไฟว์ คัลเลอร์ส อะเดย์ น้ำผักผลไม้รวม 100%, ทิปโก้ ฟรุตพลัส
น้ำผลไม้ และน้ำผักผสมน้ำผลไม้ 100% ผสมเนื้ออโลเวรา

ตลาดเครื่องดื่มธัญญาหาร แบรนด์ที่ใช้คือ ทิปโก้ เนเจอร์ อัพ

ตลาดน้ำแร่ แบรนด์ที่ใช้คือ ออรา และ อควอเร่

ตลาด Functional Drink แบรนด์ที่ใช้คือ ซันโทรี่ ดาการะ เบเนฟิต

ตลาดชาเขียวพร้อมดื่ม (Green Tea) แบรนด์ที่ใช้คือ ซันโทรี่ มิเรอิ

ผลผลิตที่สำคัญของธุรกิจ

1.  ทิปโก้ น้ำผลไม้ 100% บรรจุในกล่องขนาด 200 มิลลิลิตร และ 1 ลิตร

2.  ทิปโก้ เวจจี้ น้ำผักผสมน้ำผลไม้รวม 100% บรรจุในกล่องขนาด 200 มิลลิลิตร และ 1 ลิตร

3.  ทิปโก้ ซุปเปอร์คิด น้ำผลไม้ และน้ำผักผสมน้ำผลไม้รวม 100% สำหรับเด็ก
    บรรจุในกล่องขนาด 110 มิลลิลิตร

4.  ทิปโก้ ซุปเปอร์ฟรุต เอสเซนส์ น้ำทับทิมสกัดเข้มข้น และน้ำพรุนสกัดเข้มข้นผสมผลฟิก
    บรรจุในกล่องขนาด 110 มิลลิลิตร

5.  ทิปโก้ เวจจี้ ไฟว์ คัลเลอร์ส อะเดย์ น้ำผักผลไม้รวม 100% บรรจุในขวด PET ขนาด 300
    มิลลิลิตร

6.  ทิปโก้ ฟรุตพลัส น้ำผลไม้ และน้ำผักผสมน้ำผลไม้รวม 100% ผสมเนื้ออโลเวรา
    บรรจุในกล่องขนาด 180 มิลลิลิตร

7.  ทิปโก้ สควีซ น้ำผลไม้ และน้ำผักผสมน้ำผลไม้รวม 100% แบบพาสเจอร์ไรส์ บรรจุในกล่อง
    300 มิลลิลิตร และ 1 ลิตร

8.  ทิปโก้ คูลฟิต น้ำผักผสมน้ำผลไม้รวม 40% บรรจุในกล่องขนาด 200 มิลลิลิตร และ 1 ลิตร

9.  ทิปโก้ ออเร้นจ์ เชค น้ำส้ม 20% ผสมเนื้อส้ม 2 เท่า บรรจุในขวด PET ขนาด 300
    มิลลิลิตร

10. ทิปโก้ เนเชอรัลเซนส์ น้ำกระเจี๊ยบกลิ่นกุหลาบ และน้ำตะไคร้กลิ่นใบเตย บรรจุในขวด PET
    ขนาด 320 มิลลิลิตร

11. ทิปโก้ เนเจอร์อัพ เครื่องดื่มธัญญาหาร บรรจุในกล่องขนาด 180 มิลลิลิตร

12. ออรา น้ำแร่เย็นธรรมชาติแท้ บรรจุในขวดขนาด 500 มิลลิลิตร และ 1.5 ลิตร

13. อควอเร่ น้ำแร่เย็นธรรมชาติ บรรจุในขวดขนาด 600 มิลลิลิตร

14. ซันโทรี่ ดาการะ เบเนฟิต เครื่องดื่ม Functional Drink บรรจุในขวด PET ขนาด
    320มิลลิลิตร

15. ซันโทรี่ มิเรอิ ชาเขียวพร้อมดื่ม บรรจุในขวด PET ขนาด 500 มิลลิลิตร

ลักษณะการนำผลิตภัณฑ์หรือบริการไปใช้

เป็นเครื่องดื่มพร้อมดื่มประเภท น้ำผลไม้ เครื่องดื่มธัญญาหาร น้ำแร่เย็นธรรมชาติแท้ Functional
Drink เพื่อสุขภาพและความสดชื่นสำหรับร่างกาย และชาเขียวพร้อมดื่ม

ลักษณะของลูกค้า

จัดจำหน่ายทั่วประเทศไปยังผู้บริโภคกลุ่มเป้าหมายโดยผ่านบริษัทตัวแทนจำหน่าย (Distributor)
ไปยังร้านค้าปลีกต่าง ๆ

 สิทธิหรือข้อจำกัดในการประกอบธุรกิจ 

โครงสร้างภาษีที่ใช้บังคับอยู่ในขณะนี้ได้ถูกปรับลดจากข้อตกลงระหว่างประเทศ (FTA)
ที่รัฐบาลได้กระทำ ทำให้อัตราภาษีนำเข้าน้ำผลไม้เข้มข้นบางชนิด เช่น น้ำแอปเปิล น้ำองุ่นแดง
มีการปรับลดอัตราภาษีนำเข้าลง จากร้อยละ 30 เหลือประมาณร้อยละ 10 ในปี 2548
ทำให้ต้นทุนสินค้าต่ำลง อย่างไรก็ตามการเปิดเสรีทางการค้ามากขึ้น
ทำให้เครื่องดื่มพร้อมดื่มจากต่างประเทศเข้ามาในประเทศมากขึ้น และการลงทุนด้านเครื่องจักรที่สูง
หรือวัสดุบรรจุภัณฑ์ ที่ต้องอาศัยเทคโนโลยี (Technology)
ที่ยังไม่สามารถผลิตขึ้นเองได้ในเมืองไทย ทำให้มีต้นทุนคงที่ในอัตราสูงอย่างไรก็ตาม
หากสามารถผลิตได้ Economy of Scale จะสามารถแข่งขันกับผลิตภัณฑ์จากต่างประเทศได้

3.2 การตลาดและภาวะการแข่งขัน

ด้านตลาดน้ำผลไม้ภายในประเทศ โดยภาพรวมแล้วมีการขยายตัวอย่างต่อเนื่อง
คาดว่าความต้องการบริโภคน้ำผลไม้ภายในประเทศจะมีแนวโน้มขยายตัวเมื่อเทคโนโลยีการผลิตก้าวหน้าขึ้น
และประชากรมีรายได้สูงขึ้นเพราะการบริโภคน้ำผลไม้ ในบรรจุภัณฑ์มีความสะดวกถูกสุขอนามัย
และมีประโยชน์มากกว่าการดื่มน้ำอัดลม หรือเครื่องดื่มทั่วๆไปหลายชนิด

ในปี 2554 ตลาดน้ำผลไม้พร้อมดื่มยอดขาย 10.34 พันล้านบาทหรือประมาณ 278 ล้านลิตร
โดยแยกเป็นตลาดน้ำผลไม้ 100% (Premium Market) 3.8 พันล้านบาทหรือประมาณ 56
ล้านลิตร ตลาดน้ำผลไม้คุณภาพปานกลาง ราคามาตรฐาน (Medium Market) 0.6
พันล้านบาทหรือประมาณ 12 ล้านลิตร ตลาดน้ำผลไม้ คุณภาพต่ำ ราคาประหยัด (Economy
Market) 3 พันล้านหรือประมาณ 117 ล้านลิตร และตลาดน้ำผลไม้ คุณภาพต่ำ ราคาประหยัดมาก
(Super Economy) 1.8 พันล้านหรือประมาณ 64 ล้านลิตร
ขนาดของตลาดน้ำผลไม้ในประเทศไทยนั้นเติบโตอย่างต่อเนื่องโดยมีอัตราการเติบโตประมาณปีละ
10% โดยปัจจุบันผู้บริโภคคำนึงถึงสุขภาพมากขึ้น ประกอบกับภาษีนำเข้าของวัตถุดิบ
(น้ำผลไม้เข้มข้น) มีการปรับลดลงอย่างมากในปี 2548 ทำให้ตลาดน้ำผลไม้เป็นตลาดที่น่าสนใจ
คาดว่าแนวโน้มความนิยมสินค้าน้ำผลไม้จะค่อยๆเติบโตใกล้เคียงกับอัตราการบริโภคประเทศในแถบตะวันตกหรือแม้แต่ในเอเชียบางประเทศ
เช่น ญี่ปุ่น เกาหลี และไต้หวัน ซึ่งมีความนิยมในสินค้าน้ำผลไม้สูงกว่าเรา คาดว่า
ปริมาณการส่งออกน้ำผลไม้ประเทศไทยจะค่อยๆขยายไปสู่ตลาดอาเชียนในระยะใกล้นี้

ตลาดเครื่องดื่มธัญญาหาร
แนวโน้มของตลาดเครื่องดื่มเพื่อสุขภาพในประเทศไทยยังจะมีการเติบโตได้อีกมาก
แต่ต้องเป็นสินค้าที่ตอบสนองความต้องการของผู้บริโภค
เนื่องจากผู้บริโภคคนไทยหันมาให้ความสำคัญกับการรักษาสุขภาพกันมากขึ้น
รวมทั้งการได้รับการสนับสนุนในเรื่องการรักษาสุขภาพจากทางภาครัฐ
จะเห็นได้ว่าโอกาสทางตลาดของผลิตเพื่อสุขภาพยังมีช่องทางให้ผลิตภัณฑ์ใหม่ก้าวเข้าสู่ตลาด
แต่ทั้งนี้จะมีคู่แข่งรายใหม่ๆ เข้าสู่ตลาดมากขึ้นเครื่องดื่มเพื่อสุขภาพมากขึ้น
ทั้งคู่แข่งที่มีธุรกิจอยู่แล้วในประเทศไทยรวมถึงสินค้า SME และคู่แข่งบริษัทข้ามชาติจากต่างประเทศ
ดังนั้นการแข่งขันในธุรกิจเครื่องดื่มเพื่อสุขภาพมีการแข่งขันกันค่อนข้างสูง

ตลาดน้ำแร่ มีแนวโน้มเติบโตสูงขึ้น โดยในปี 2554 มีอัตราการเติบโตสูงถึง 17%
โดยมีสินค้านำเข้าจากต่างประเทศ ที่ทำให้ตลาดมีอัตราการเติบโตสูงขึ้น
ซึ่งแสดงถึงการยอมรับในการบริโภคน้ำแร่แท้เพื่อสุขภาพมากขึ้น

- กลยุทธ์ธุรกิจ

  1.
  ผลิตสินค้าที่เป็นที่ยอมรับของตลาดและรักษามาตรฐานของสินค้าทั้งในด้านคุณภาพและรสชาติอย่างต่อเนื่อง

1.  ต้องมีความหลากหลายของสินค้าเพื่อสนองความต้องการของลูกค้าอย่างเต็มที่
    บริษัทมีการวิจัยและพัฒนาผลิตภัณฑ์และนวัตกรรมใหม่ๆ
    เพื่อตอบสนองความต้องการของผู้บริโภคที่ห่วงใยสุขภาพอย่างต่อเนื่อง

  3. จัดทำกิจกรรมทางการตลาดสม่ำเสมอ
  เพื่อเป็นการรักษาสัมพันธภาพกับลูกค้าตลอดจนสร้างความจดจำในยี่ห้อและความต้องการสินค้าในครั้งต่อ
  ๆ ไป

  4. วางแผนจัดซื้อวัตถุดิบ
  การผลิตสินค้าและการเก็บสินค้าคงคลังให้สอดคล้องกับความต้องการของตลาด

5. มีการบริหารต้นทุนด้านการผลิตอย่างมีประสิทธิภาพเพื่อดำรงสถานภาพของการแข่งขัน

6. สามารถกระจายสินค้าได้ทั่งถึงและมีระบบการหมุนเวียนสินค้าให้สดใหม่อยู่เสมอ

- ลูกค้ากลุ่มเป้าหมาย

กลุ่มผู้บริโภคที่ห่วงใยสุขภาพ และมองหาเครื่องดื่มเพื่อสุขภาพ (Health Conscious)

  - ลักษณะของลูกค้า และความสัมพันธ์ระหว่างลูกค้ากับบริษัท

  ลูกค้าของบริษัทเป็นผู้บริโภคคนสุดท้าย (End user)

- นโยบายด้านราคา

นโยบายด้านราคาตั้งราคาอยู่ในระดับที่เหมาะสมกับคุณภาพของสินค้า

- การจำหน่ายและช่องทางการจำหน่าย

เป็นการขายในประเทศเป็นส่วนใหญ่ การจัดจำหน่ายสามารถแบ่งได้เป็นสองส่วนด้วยกันคือ
การจัดจำหน่ายผ่านผู้แทนจำหน่าย (Distributor) ไปยังร้านค้าปลีก ร้านค้าส่ง ร้านสะดวกซื้อ
เพื่อจำหน่ายให้กับผู้บริโภคคนสุดท้าย ซึ่งเป็นช่องทางจัดจำหน่ายหลัก
ส่วนอีกทางคือทางบริษัทเป็นผู้ขายเองตามช่องทางการออกร้านจำหน่ายสินค้าและช่องทางจำหน่ายพิเศษ

สำหรับการส่งออก เริ่มมีการส่งออกในปี 2544 ต่อเนื่องจนถึงปัจจุบัน โดยในปี 2547-2550
ได้มีการตั้งตัวแทนจำหน่ายในตลาดตัวอย่างที่เลือกอย่างเป็นทางการ
ยอดขายส่งออกเติบโตมากกว่าเท่าตัวในปี 2549-2553
โดยจัดจำหน่ายผ่านตัวแทนขายในแต่ละประเทศ

ในส่วนของตลาดต่างประเทศนั้น
บริษัทเน้นขยายธุรกิจในกลุ่มประเทศในอาเซียนซึ่งเติบโตขึ้นอย่างรวดเร็วกว่า 25% ในปีที่ผ่านมา
โดยเฉพาะประเทศอินโดนีเซียซึ่งเป็นตลาดใหญ่ในภูมิภาคนี้
สัดส่วนยอดขายในตลาดต่างประเทศโดยรวมนับเป็นประมาณ 10%

3.3 การจัดหาผลิตภัณฑ์และบริการ

ลักษณะของฤดูกาลหรือวัฎจักรการประกอบธุรกิจ

แหล่งวัตถุดิบแบ่งได้เป็น 2 แหล่ง

1.  แหล่งวัตถุดิบในประเทศ บริษัทจะรับซื้อผลไม้สดชนิดต่าง ๆ เช่น ส้ม ฝรั่ง และสับปะรด
    จากชาวไร่โดยตรง โดยมีนโยบายที่จะใช้วัตถุดิบในประเทศให้มากยิ่งขึ้นเรื่อย ๆ
    แต่ทั้งนี้คงขึ้นอยู่กับปริมาณวัตถุดิบ ซึ่งจะมีจำนวนเพิ่มขึ้นหรือลดลงตามฤดูกาล เช่น
    สับปะรดจะมีมากในช่วงเดือนมีนาคม ถึง พฤษภาคม
    และอีกช่วงในเดือนตุลาคมถึงธันวาคมเป็นต้น

2.  แหล่งวัตถุดิบจากต่างประเทศ บริษัทจะซื้อน้ำผลไม้เข้มข้น (Juice Concentrate) มาใช้
    เพื่อผลิตน้ำผลไม้

วัตถุดิบที่สำคัญ

วัตถุดิบที่สำคัญในการผลิตน้ำผลไม้ คือ สับปะรด ฝรั่ง ส้ม และ ผลไม้อื่น ๆ ซึ่งซื้อจากชาวไร่ และ
น้ำผลไม้เข้มข้นและกล่องและซองบรรจุซึ่งสั่งซื้อจากต่างประเทศ
มีสัดส่วนการสั่งซื้อวัตถุดิบในประเทศและต่างประเทศอยู่ในระดับ สัดส่วนเท่ากับ 67-68 % ต่อ
33-32% ตั้งแต่ปี 2550 เป็นต้นมา

ขั้นตอนและเทคโนโลยีการผลิต

  แผนผังโดยย่อของกรรมวิธีการผลิตน้ำผลไม้ / เครื่องดื่มพร้อมดื่ม

น้ำผลไม้ / วัตถุดิบ

ผสมตามสูตร

  ให้ความร้อนเบื้องต้น 45-50 ^(o)C

  ให้ความร้อน 98-100 ^(o)C

ลดความเย็นที่ระดับ 25 ^(o)C

  บรรจุลงกล่อง 200 , 1,000 มิลลิลิตร

  ติดหลอดสำหรับดูด

  เก็บสต็อค

เทคโนโลยี่ที่ใช้ในการผลิต

บริษัทซื้อเครื่องบรรจุเครื่องดื่มพร้อมดื่มจากต่างประเทศซึ่งเป็นเครื่องที่ทันสมัย
และมีปริมาณการสูญเสียน้อย

ความเพียงพอของเครื่องจักรและบุคคลในการผลิต

บริษัทมีการใช้อัตราการผลิตอยู่ที่ระดับ 100% ของกำลังการผลิตเต็มที่ที่จังหวัดประจวบคีรีขันธ์
อย่างไรก็ตามตลาดด้านน้ำผลไม้ 100%
มีการขยายตัวอย่างมากประกอบกับบริษัทมีนโยบายที่จะออกผลิตภัณฑ์ใหม่สู่ตลาดโดยสม่ำเสมอ ณ
ปัจจุบัน บริษัทสามารถผลิตในระดับ Economy of Scale
อย่างไรก็ตามโรงงานปัจจุบันที่พร้อมผลิตไม่เพียงพอต่อความต้องการที่เพิ่มขึ้น
บริษัทได้มีการสร้างโรงงานเครื่องดื่มแห่งที่สองขึ้น
ที่จังหวัดพระนครศรีอยุธยาโดยที่โรงงานดังกล่าวมีกำลังการผลิตมากกว่าปัจจุบัน เป็น 4 เท่า
โดยโรงงานดังกล่าวจะมีรูปแบบบรรจุภัณฑ์ 3 แบบ กล่าวคือ UHT , Pasteurized และ
Aseptic PET โดยได้ทำการเปิดตัวโรงงานที่จังหวัดพระนครศรีอยุธยาอย่างเป็นทางการเมื่อวันที่
19 ธันวาคม 2551 และได้โอนย้ายฐานการผลิตทั้งหมด (เครื่องจักร)
มาที่จังหวัดพระนครศรีอยุธยา แล้วเสร็จในเดือนมีนาคม 2552

ด้านบุคคลากร บริษัทมีพนักงานที่เติบโตมาพร้อมกับบริษัท
บริษัทมีการพัฒนาบุคลากรทุกระดับอย่างต่อเนื่อง
ให้มีความสามารถและรอบรู้ทั้งในด้านเทคนิคและในด้านการจัดการ
การดำเนินการของบริษัทเพื่อลดผลกระทบและผลการปฏิบัติจริงเทียบกับอัตราสูงสุดที่กฎหมายกำหนดตลอดจนประวัติการกระทำผิดเกี่ยวกับสิ่งแวดล้อม

บริษัทมีระบบการกำจัดน้ำเสีย
และได้มีการวิเคราะห์คุณภาพของน้ำเสียตลอดเวลาตามที่กฎหมายกำหนด

4. การวิจัยและพัฒนา

ในปี 2554
ที่ผ่านมายังถือเป็นปีแห่งการท้าทายของฝ่ายวิจัยและพัฒนาอีกปีหนึ่งโดยต้นทุนของวัตถุดิบมีการปรับตัวสูงขึ้นอย่างต่อเนื่อง
ดังนั้นงานหลักของทางฝ่ายวิจัยและพัฒนา
ยังคงเป็นการร่วมมือกับฝ่ายจัดซื้อในการหาวัตถุดิบจากแหล่งใหม่ ๆ
ที่มีราคาถูกลงแต่มีคุณภาพใกล้เคียงกับวัตถุดิบเดิมที่ใช้อยู่มาใช้ทดแทน
และนำวัตถุดิบดังกล่าวมาใช้ในการทดลองเพื่อปรับสูตรให้มีต้นทุนถูกลงเพื่อคงหรือเพิ่มผลกำไรให้กับบริษัท
ผลจากการดำเนินการพบว่าสามารถหาวัตถุดิบน้ำผลไม้เข้มข้นซึ่งเป็นวัตถุดิบหลักที่ใช้ในการผลิตผลิตภัณฑ์น้ำผลไม้ของบริษัทในปัจจุบันได้
2 รายการ ได้แก่ น้ำส้มเข้มข้น และน้ำแอปเปิ้ลเข้มข้น และหาวัตถุดิบเนื้อมะเขือเทศเข้มข้น 1
รายการ และสามารถปรับสูตรเพื่อลดต้นทุนในผลิตภัณฑ์ในกลุ่มน้ำผลไม้ได้จำนวน 16
รายการและกลุ่มผลิตภัณฑ์เครื่องดื่มธัญญาหารได้อีก 11 รายการ

ในส่วนของการทดลองพัฒนาผลิตภัณฑ์สินค้าใหม่
เป็นปีที่ทางฝ่ายวิจัยและพัฒนาได้คิดค้นทดลองพัฒนาสินค้าที่เป็นนวัตกรรมใหม่ ๆ
ของบริษัทเพื่อนำออกวางตลาดหลากหลายทั้งในกลุ่มน้ำผลไม้, เครื่องดื่มธัญญาหาร,
เครื่องดื่มกลุ่มฟังชั่นแนลดริ๊งค์ , ชา และเครื่องดื่มสารสกัดจากสมุนไพรเป็นจำนวนมากถึง 21
รายการ ได้แก่

1.  100% Mandarin Orange Juice “ Tipco “

2.  100% Prune & Fig Essence “ Tipco Super Fruit Essece “

3.  20% Orange juice with pulp “ Tipco Orange Shake “

4.  100% Mixed Vegetable & Mixed Fruit Juice “ Tipco Burm ”

5.  100% Mixed Fruit Juice “ Tipco Burm ”

6.  100% Mixed Vegetable & Fruit Juice 5 Colour with 7 High Vitamins and
    Chlorophylll Formula “ Tipco Viggie 5 Colour a Day ”

7.  100% Mixed Vegetable & Fruit Juice 5 Colour with 7 High Vitamins and
    High Dietary Fiber Formula “ Tipco Viggie 5 Colour a Day

8.  100% Mixed Vegetable & Mixed Fruit Juice with Aloe Vera Minced “
    Tipco Fruit Plus ”

9.  100% Mandarin Orange Juice with Orange Pulp & Sac “ Tipco Fruit Plus
    ”

10. 100% Apple juice with Aloe Vera Minced “ Tipco Fruit Plus”

11. 100% Aloe Vera & White Grape Juice with Aloe vera Minced “ Tipco
    Fruit Plus ”

12. 100% Vegetable and Mixed Fruit Juice “ Tipco Superkid “

13. Berry Bean Drink “ DAKARA “

14. Apple-Fiber Drink “ DAKARA “

15. Green Tea Sakura “ Mirai “

16. Green Tea Original “ Mirai “

17. Green Tea Honey Lemon “ Mirai “

18. Roselle Drink “ Natural Sense “

19. Lemongrass and Pandan Drink “ Natural Sense “

20. Multigrain milk Drink Plus Black Sesame-Beauti Shine Formula “
    Nature Up Plus “

21. Multigrain milk Drink Plus Black Sesame-Beauti Light Formula “
    Nature Up Plus “

นอกจากนั้น บริษัทได้ทำการศึกษาเพิ่มเติมในการลดน้ำหนักของขวดพลาสติก
เพื่อตอบโจทย์เรื่องงสิ่งแวดล้อมและลดต้นทุน และในส่วนของธุรกิจเกษตรและสารสกัดจากพืช
บริษัทได้พยายามพัฒนาสายพันธ์สับปะรดให้มีคุณภาพดี มีขนาดที่เหมาะสม หลังจากนั้น
ได้ลงทุนเรื่องการใช้ประโยชน์จาก Waste ในการผลิตให้มีมูลค่าเพิ่ม
โดยพัฒนาเป็นสารสกัดจากพืช(Ingredient) ฝ่ายวิจัยและพัฒนาผลิตภัณฑ์จะไม่ย่อท้อต่ออุปสรรค
แต่จะมุ่งมั่นคิดค้นเพิ่มผลิตภัณฑ์ใหม่ๆที่มีคุณค่าต่อสุขภาพเพื่อมอบสิ่งดีให้แก่ผู้บริโภค
และเพื่อสร้างความเติบโตของทิปโก้